Gabriela Hellweg, kanalvert for Norddeutscher Rundfunk i Köln 1953.
**Kanalvert** (tidligere kalt **hallodame** eller **hallomann**) er en person som presenterer program i radio og TV.

Historikk
---------

Da regulære fjernsynssendinger begynte å spre seg i Europa i 1950-årene bestod presentasjon av fjernsynsprogrammer av en programpresentatør som syntes i bildet. Bak seg pleide programpresentatører å ha en beslyst skjerm eller en tavle. Iblant kunne også kanalens logo ses bak presentatøren. Øvrige presentasjonselementer som var vanlig forekommende var klokker, noen slags kanal-ID og skilter. Skilter og kanal-ID ble fremstilt ved at man filmet skilter eller anvendte stillbilder fra programmene. Klokker, og iblant dessuten kanal-ID, ble ofte generert gjennom mekaniske modeller som filmes. Kanal-ID kunne iblant akkompaneres av en fanfare, og visse kanaler skapte animerte kanalidentiteter.

Da man begynte å anvende programpresentatører var det av flere grunner. På den tiden var teknikken usikker, hvilket innebar at programmer kunne bli avbrutt midt i, langfilmer kunne ikke lades opp i sin helhet og når skiftet skulle skje mellom geografisk ulike plasserte fjernsynsstasjoner tok det tid, iblant opptil fem minutter å koble opp. Alle disse pausene var nødvendig å fylles ut, hvilket ble presentatørens oppgave. Jeanette von Heidenstam var den første programpresentatøren i Sveriges Television og hun debuterte 23. november 1957.

Med tiden forandret presentasjonen seg. Trailere, korte glimt fra kommende programmer, ble vanligere alt ettersom mer effektive videosystemer ble introdusert. De synlige programpresentatørene begynte å forsvinne. BBC One sluttet med presentatører i bildet i 1960-årene. I slutten av 1969 sluttet også Sveriges Television med presentatører men etter mange protester, blant annet fra Ingmar Bergman, ble de gjeninnført. I 1980- og 1990-årene fulgte mange andre kanaler BBCs linje og sluttet å anvende programpresentatører helt og holdent. De kanaler som beholdt presentatører i bildet begynte i 1980- og 1990-årene å anvende chroma key-teknikk for å skape bakgrunner.

Rundt 2010 var det svært få fjernsynskanaler i verden som fortsatt hadde synlige programpresentatører. Fenomenet er idag så godt som utdødd på private kommersielle kanaler internasjonalt.

Norge
-----

Ragnhild Sælthun Fjørtoft er en av NRKs mest kjente kanalverter. Hun var kanalvert fra 1969 til 2014.
Kanalverter finnes eller har eksistert i de fleste radio- og TV-kanaler, både i og utenfor bildet. I Norge er NRKs kanalverter kåret til kulturminner i forbindelse med Kulturminneåret 2009. I 1970-årene ble hallodame-benevnelsen i NRK byttet ut med TV-vertinne/vert og i forbindelse med opprettelsen av NRK2 ble kanalvert den offisielle tittelen. NRK1 er den eneste kanalen i Norge med kanalverter i bildet. Også blant annet TV 2 og NRK2 hadde kanalverter i bildet fra starten av, men disse ble erstattet med kun stemme og grafikk i 1999 for TV 2s del og på et senere tidspunkt for NRK2s del.

I Europa har også Polen, Sveits, Belgia, Finland og Italia kanalverter i bildet, mens i Sverige er TV 4 eneste kanal som fortsatt har kanalverter i bildet mens SVT kuttet ut dette på SVT 2 i 2004 og på SVT 1 i 2012.

### Kanalverter i NRK

* Anne-Elisabeth Andersen
* Liv Baggerånås
* Solveig Barstad (1990-årene)
* Børre Berg Jacobsen
* Torkjell Berulfsen
* Frank Dehli
* Leif Dubard
* Sigrun Enge
* Møyfrid Engeset
* Lille Knudsdatter Graah (1946 – over 30 år)
* Gunvor Hals (1983–2003, 2010–2023)
* Ingvild Helljesen (1998–)
* Britt Holm
* Einar Johannessen
* Eskil Johnsen (–nå)
* Kristin Johnson (1966–2004)
* Arild Jonsjord (1990-årene)
* Nina Christín Kjærem
* Dyveke Wedel Kuløy (2017–)[*ufullstendig referanse*]
* Harald Mæle (1970-årene)
* Nils Nordberg (1966– noen år)
* Aasmund Nordstoga
* Janka Polanyi (1965–1972)
* Andreas Preus Efskin (2014–)
* Bjørn Johann Rief (2000–)
* Inger Elisabeth Sagedal (1991–1998)
* Solfrid Rørlien Saue (1983–1988)
* Kirsten Schøyen Seterelv (1965–2010)
* Gerd Sjøholt
* Inger-Lise Skarstein (NRKs første programvert i bilde[*ufullstendig referanse*] 1959–1965)
* Silje Skjemstad (2011–)
* Johannes Slettedal (2017–)[*ufullstendig referanse*]
* Hilde-Yvonne Smelror (2014–)
* Yasmin Syed (1999–)
* Ragnhild Sælthun Fjørtoft (1969–2014)
* Terje Sølsnes (1979–2002)
* Karin Teige
* Trond-Viggo Torgersen (1974)
* Elisabeth Wallevik
* Kristin Havgar (1989–1993)
* Andreas Lunnan
* Øyvind Holsvik (første mannlige) (1972–1974)

### Kanalverter i TV 2

* Jarl Borgvin Dørre
* Renate Hellerud
* Bård Magnus Helland Fjærli
* Jeanette Dyhre Kvisvik
* Cecilie Lynum
* Bjarne Laastad jr.
* Siv Rajendram
* Per Otto Romøren

Referanser
----------

1. 1 2 3  Sveriges Television (1969-11-28) *Var fjortonde dag*, från: Öppet arkiv, <oppetarkiv.se>, läst 2017-09-22
2. ↑  Stig Ahlgren (1970-01-17) *Ingmar B och hallåorna*, Svenska Dagbladet, sid:8
3. ↑  «Levande kulturminne». NRK. 4. november 2009. Besøkt 25. desember 2011.
4. ↑  «Hva gjør kanalverter når de ikke er på TV-skjermen?». NRK.no. 11. mars 2012. Besøkt 12. mars 2012.
5. ↑  «– Vi kan med en kort henvisning flytte 300 000 seere eller få nettsider til å bryte sammen». Dagbladet.no. 12. mars 2012. Besøkt 13. mars 2012.
6. ↑  «– Dette er fullstendig galskap!». NRK. 7. mars 2012. Besøkt 9. mars 2012.
7. ↑
8. ↑
9. ↑